Zápisnica z 27. zasadnutia Súdnej rady Slovenskej republiky
z 30. apríla 2009
miesto konania: zasadacia miestnosť Z4 Najvyššieho súdu SR, Bratislava

Prítomní:
1)	JUDr. Viera Petríková 
2)	JUDr. Jana Bajánková
3)	Doc. Mária Bujňáková
4)	JUDr. Igor Burger
5)	JUDr. Ján Burik - ospravedlnený
6)	JUDr. Ida Hanzelová 
7)	JUDr. Daniel Hudák
8)	JUDr. Peter Hulla
9)	JUDr. Jozef  Janík 
10)	JUDr. Helena Kožíková
11)	JUDr. Anna Marková
12)	JUDr. Richard Molnár
13)	JUDr. Bohumil Novák
14)	JUDr. Juraj Sopoliga
15)	JUDr. Gabriela Šimonová
16)	JUDr. Daniela Švecová - ospravedlnená
17)	JUDr. Mária Usačevová

18)	JUDr. Blanka Weismannová - vedúca Kancelárie Súdnej rady SR
                                                                      
	Podpredsedníčka Súdnej rady Slovenskej republiky otvorila 27. zasadnutie Súdnej rady Slovenskej republiky (ďalej len "súdna rada"). Konštatovala, že súdna rada je uznášaniaschopná, ospravedlnili sa JUDr. Burik a JUDr. Švecová. 

Členom súdnej rady bol v písomnej podobe predložený návrh programu zasadnutia nasledovne:

Program:

1.	Prerokovanie návrhu predsedníčky Krajského súdu v Bratislave na preloženie: JUDr. Jany Vlčkovej, sudkyne Okresného súdu Bratislava I a JUDr. Blanky Podmajerskej, sudkyne Okresného súdu Bratislava III na výkon funkcie sudcu na Krajský súd v Bratislave (1 Ksr 135/09)

2.	Prerokovanie návrhu predsedu Krajského súdu v Žiline na preloženie JUDr. Evy Malíkovej, sudkyne Okresného súdu Čadca na výkon funkcie sudcu na Krajský súd v Žiline (1 Ksr 155/09)

3.	 Prerokovanie žiadosti JUDr. Pavla Polku, sudcu Krajského súdu v Trenčíne, o preloženie na výkon funkcie sudcu na Krajský súd v Žiline (1 Ksr 139/09)

4.	Prerokovanie žiadosti JUDr. Viery Schmotzerovej, predsedníčky senátu Krajského súdu v Prešove, o preloženie na výkon funkcie sudcu na Krajský súd v Košiciach (1 Ksr 213/09)

5.	Prerokovanie žiadosti JUDr. Juraja Babjaka, sudcu Krajského súdu v Banskej Bystrici, o preloženie na výkon funkcie sudcu na Krajský súd v Košiciach (1 Ksr 148/09)

6.	Prerokovanie žiadosti JUDr. Vladimíra Kuráka, sudcu Krajského súdu v Trenčíne, o preloženie na výkon funkcie sudcu na Krajský súd v Košiciach (1 Ksr 128/09)

7.	Prerokovanie správy Krajského súdu v Žiline z revízie vykonanej na Okresnom súde Ružomberok (1 Ksr 151/09)

8.	Prerokovanie správy Krajského súdu v Prešove z revízie vykonanej na Okresnom súde Humenné (1 Ksr 146/09)

9.	Prerokovanie návrhu sudcu Okresného súdu Veľký Krtíš JUDr. Milana Ružičku na zrušenie rozhodnutia podpredsedu vlády a ministra spravodlivosti Slovenskej republiky o dočasnom pozastavení výkonu funkcie sudcu (1 Ksr 127/09)

10.	Voľby sudcov disciplinárneho súdu (55/09)

11.	Prerokovanie návrhu  podpredsedu vlády a ministra spravodlivosti Slovenskej republiky na vymenovanie Mgr. Kataríny Katkovej do funkcie sudcu s pridelením na Okresný súd Lučenec a JUDr. Slavomíra Ivaneckého s pridelením na Okresný súd Bardejov (1 Ksr 166/09)

12.	Prerokovanie návrhu  podpredsedu vlády a ministra spravodlivosti Slovenskej republiky na vymenovanie JUDr. Andreja Matušovica do funkcie sudcu s pridelením na Okresný súd Levice (1 Ksr 167/09)

13.	Prerokovanie návrhu predsedu Krajského súdu v Banskej Bystrici na dočasné pridelenie JUDr. Štefana Nováka, sudcu Okresného súdu Banská Bystrica na výkon funkcie sudcu na Krajský súd v Banskej Bystrici (1 Ksr 158/09)

14.	Prerokovanie návrhu podpredsedníčky Súdnej rady Slovenskej republiky na dočasné pridelenie JUDr. Ľubomíra Bušíka, sudcu Krajského súdu v Banskej Bystrici na výkon funkcie predsedu Okresného súdu Banská Bystrica (1 Ksr 160/09)

15.	Prerokovanie žiadosti predsedu Krajského súdu v Nitre o člena do výberovej komisie na výberové konanie na obsadenie  voľného miesta sudcu pre Okresný súd Levice (1 Ksr 165/09)

16.	Informácia o výpise zo zápisnice rokovania Sudcovskej rady pri Najvyššom súde SR -Výzva na uskutočnenie volieb predsedu Najvyššieho súdu Slovenskej republiky  
      (1 Ksr 161/09)

Rokovanie súdnej rady viedla podpredsedníčka súdnej rady, ktorá navrhla za overovateľa zápisnice JUDr. Richarda Molnára a za zapisovateľku Janu Filipkovú.

Hlasovanie o overovateľovi zápisnice:
Za: 13
Proti: 0
Zdržali sa: 1

Uznesenie č. 526
Súdna rada SR schvaľuje za overovateľa zápisnice JUDr. Richarda Molnára a za zapisovateľku tohto zasadnutia Janu Filipkovú.

Podpredsedníčka súdnej rady navrhla hlasovať o navrhnutom programe zasadnutia:

Za: 14
Proti: 0
Zdržali sa: 0

Uznesenie č.  527
Súdna rada SR schvaľuje program 27. zasadnutia Súdnej rady Slovenskej republiky.

Podpredsedníčka Súdnej rady SR navrhla zvoliť volebnú komisiu pre vykonanie tajnej voľby kandidátov do funkcií sudcov disciplinárneho súdu v zložení: JUDr. Ida Hanzelová, JUDr. Anna Marková, JUDr. Peter Hulla.

Hlasovanie o: JUDr. Ida Hanzelová
Za: 13
Proti: 0
Zdržali sa: 1

Hlasovanie o: JUDr. Anna Marková
Za: 13
Proti: 0
Zdržali sa: 1

Hlasovanie o: JUDr. Peter Hulla
Za: 13
Proti: 0
Zdržali sa: 1

Uznesenie č.  528
Súdna rada SR schvaľuje členov volebnej komisie pre vykonanie tajnej voľby kandidátov do funkcií sudcov disciplinárneho súdu v zložení: JUDr. Ida Hanzelová, JUDr. Anna Marková, JUDr. Peter Hulla.

Podpredsedníčka súdnej rady ďalej navrhla zvoliť volebnú komisiu pre vykonanie tajnej voľby kandidátov na vymenovanie do funkcie sudcov s pridelením na konkrétny súd: JUDr. Helena Kožíková, JUDr. Richard Molnár, JUDr. Gabriela Šimonová.

Hlasovanie o: JUDr. Helena Kožíková 
Za: 13
Proti: 0
Zdržali sa: 1

Hlasovanie o: JUDr. Richard Molnár
Za: 13
Proti: 0
Zdržali sa: 1

Hlasovanie o: JUDr. Gabriela Šimonová
Za: 13
Proti: 0
Zdržali sa: 1

Uznesenie č.  529
Súdna rada SR schvaľuje členov volebnej komisie pre vykonanie tajnej voľby kandidátov na vymenovanie do funkcie sudcov s pridelením na konkrétny súd v zložení JUDr. Helena Kožíková, JUDr. Richard Molnár, JUDr. Gabriela Šimonová.

Rokovanie:

1.	Prerokovanie návrhu predsedníčky Krajského súdu v Bratislave na preloženie: JUDr. Jany Vlčkovej, sudkyne Okresného súdu Bratislava I a JUDr. Blanky Podmajerskej, sudkyne Okresného súdu Bratislava III na výkon funkcie sudcu na Krajský súd v Bratislave (1 Ksr 135/09)

Podpredsedníčka Súdnej rady SR otvorila diskusiu k návrhu na preloženie JUDr. Jany Vlčkovej, sudkyne Okresného súdu Bratislava I na výkon funkcie sudcu na Krajský súd v Bratislave a JUDr. Blanky Podmajerskej, sudkyne Okresného súdu Bratislava III na výkon funkcie sudcu na Krajský súd v Bratislave.
JUDr. Šimonová uviedla, že predložila tieto dva návrhy, ide o sudkyne, ktoré úspešne prešli výberovým konaním. Predsedovia okresných súdov, ako aj sudcovské rady zaujali súhlasné stanoviská s preložením.

Návrh uznesenia: Súdna rada SR prekladá JUDr. Janu Vlčkovú, sudkyňu Okresného súdu Bratislava I na výkon funkcie sudcu na Krajský súd v Bratislave, od 1.7.2009 a JUDr. Blanku Podmajerskú, sudkyňu Okresného súdu Bratislava III na výkon funkcie sudcu na Krajský súd v Bratislave, od 1.7.2009.

Hlasovanie o JUDr. Vlčkovej
Za: 14
Proti: 0
Zdržali sa: 0

Hlasovanie o JUDr. Podmajerskej
Za: 14
Proti: 0
Zdržali sa: 0

Uznesenie č.  530
Súdna rada SR prekladá JUDr. Janu Vlčkovú, sudkyňu Okresného súdu Bratislava I na výkon funkcie sudcu na Krajský súd v Bratislave, od 1.7.2009 a JUDr. Blanku Podmajerskú, sudkyňu Okresného súdu Bratislava III na výkon funkcie sudcu na Krajský súd v Bratislave, od 1.7.2009.

2.	Prerokovanie návrhu predsedu Krajského súdu v Žiline na preloženie JUDr. Evy Malíkovej, sudkyne Okresného súdu Čadca na výkon funkcie sudcu na Krajský súd v Žiline (1 Ksr 155/09)

Podpredsedníčka Súdnej rady SR otvorila diskusiu k návrhu predsedu Krajského súdu v Žiline na preloženie JUDr. Evy Malíkovej, sudkyne Okresného súdu Čadca na výkon funkcie sudcu na Krajský súd v Žiline.

Návrh uznesenia: Súdna rada SR prekladá JUDr. Evu Malíkovú, sudkyňu Okresného súdu Čadca na výkon funkcie sudcu na Krajský súd v Žiline, od 1.6.2009.

Hlasovanie
Za: 14
Proti: 0
Zdržali sa: 0

Uznesenie č.  531
Súdna rada SR prekladá JUDr. Evu Malíkovú, sudkyňu Okresného súdu Čadca na výkon funkcie sudcu na Krajský súd v Žiline, od 1.6.2009.

3.	 Prerokovanie žiadosti JUDr. Pavla Polku, sudcu Krajského súdu v Trenčíne, o preloženie na výkon funkcie sudcu na Krajský súd v Žiline (1 Ksr 139/09)

Podpredsedníčka Súdnej rady SR uviedla, že kancelária eviduje žiadosť sudcu JUDr. Pavla Polku o preloženie na výkon funkcie sudcu na Krajský súd v Žiline. 

Návrh uznesenia: Súdna rada SR prekladá JUDr. Pavla Polku, sudcu Krajského súdu v Trenčíne na výkon funkcie sudcu na Krajský súd v Žiline, od 11.5.2009.

Hlasovanie
Za: 12
Proti: 0
Zdržali sa: 0

Uznesenie č.  532
Súdna rada SR prekladá JUDr. Pavla Polku, sudcu Krajského súdu v Trenčíne na výkon funkcie sudcu na Krajský súd v Žiline, od 11.5.2009.

4.	Prerokovanie žiadosti JUDr. Viery Schmotzerovej, predsedníčky senátu Krajského súdu v Prešove, o preloženie na výkon funkcie sudcu na Krajský súd v Košiciach (1 Ksr 213/09)

	JUDr. Sopoliga uviedol, že bod 4., 5. a 6. spolu súvisia, nakoľko na Krajskom súde v Košiciach je určené iba jedno voľné miesto sudcu. Stanovisko Sudcovskej rady KS v KE je také, že sudcovská rada navrhla, aby bolo vyhovené žiadosti JUDr. Kuráka.
	Podpredsedníčka súdnej rady konštatovala, že JUDr. Schmotzerová si podala žiadosť v poradí prvá, JUDr. Kurák druhý a JUDr. Babjak posledný.
	JUDr. Burger súhlasí, že tieto 3 body spolu bezprostredne súvisia. Nepovažuje za vhodné niekoho presadzovať. Stanoviska sú rozporuplné pokiaľ ide o pohľad členov Sudcovskej rady KS v KE, a pohľad Sudcovskej rady KS v Prešove. V žiadostiach JUDr. Babjaka a JUDr. Kuráka ide o rodinné záležitosti, v žiadosti JUDr. Schmotzerovej ide o jej zdravotné problémy. 
	JUDr. Hudák uviedol, že keď skončili vojenské súdy, bolo treba určiť miesta a z tohto dôvodu bolo vytvorené i voľné miesto sudcu na KS v Košiciach, pre bývalého sudcu vojenského súdu.. 
	Doc. Bujňáková navrhla dôkladne zvážiť všetky okolnosti a podľa nich rozhodnúť.
	JUDr. Hanzelová dala do pozornosti skutočnosť, že JUDr. Kurák, bývalý vojenský sudca je mladým sudcom, ktorý bol len nedávno preložený na vojenský súd. 
	 
Podpredsedníčka súdnej rady navrhla uznesenie: Súdna rada SR prekladá JUDr. Vieru Schmotzerovú, sudkyňu Krajského súdu v Prešove na výkon funkcie sudcu na Krajský súd v Košiciach, od 11.5.2009.

Hlasovanie
Za: 3
Proti: 8
Zdržali sa: 4

Uznesenie č.  533
Súdna rada SR konštatuje, že žiadosť JUDr. Viery Schmotzerovej, sudkyne Krajského súdu v Prešove, o preloženie na výkon funkcie sudcu na Krajský súd v Košiciach, nezískala dostatočný počet hlasov.

5.	Prerokovanie žiadosti JUDr. Juraja Babjaka, sudcu Krajského súdu v Banskej Bystrici, o preloženie na výkon funkcie sudcu na Krajský súd v Košiciach (1 Ksr 148/09)

Podpredsedníčka súdnej rady vzhľadom na predchádzajúcu diskusiu predniesla návrh uznesenia: Súdna rada SR prekladá JUDr. Juraja Babjaka, sudcu Krajského súdu v Banskej Bystrici na výkon funkcie sudcu na Krajský súd v Košiciach, od 11.5.2009.

Hlasovanie
Za: 0
Proti: 13
Zdržali sa: 2

Uznesenie č.  534
Súdna rada SR konštatuje, že žiadosť JUDr. Juraja Babjaka, sudcu Krajského súdu v Banskej Bystrici, o preloženie na výkon funkcie sudcu na Krajský súd v Košiciach, nezískala dostatočný počet hlasov.

6.	Prerokovanie žiadosti JUDr. Vladimíra Kuráka, sudcu Krajského súdu v Trenčíne, o preloženie na výkon funkcie sudcu na Krajský súd v Košiciach (1 Ksr 128/09)

Návrh uznesenia: Súdna rada SR prekladá JUDr. Vladimíra Kuráka, sudcu Krajského súdu v Trenčíne na výkon funkcie sudcu na Krajský súd v Košiciach, od 11.5.2009.

Hlasovanie
Za: 13
Proti: 0
Zdržali sa: 2

Uznesenie č.  535
Súdna rada SR prekladá JUDr. Vladimíra Kuráka, sudcu Krajského súdu v Trenčíne, na výkon funkcie sudcu na Krajský súd v Košiciach, od 11.5.2009.

7.	Prerokovanie správy Krajského súdu v Žiline z revízie vykonanej na Okresnom súde Ružomberok (1 Ksr 151/09)

Na prerokovanie tohto bodu programu boli prizvaní JUDr. Wankeová, vedúca revízneho oddelenia Krajského súdu v Žiline a JUDr. Turza, predseda Okresného súdu Ružomberok.
Vedúca revízneho oddelenia JUDr. Wankeová oznámila, že od vytvorenia správy sa nevyskytlo nič, čo by osobitne potrebovala doplniť. Pokiaľ majú členovia súdnej rady otázky, rada im ich zodpovie. JUDr. Turza uviedol, že tiež zotrváva na tom, čo je uvedené v správe v písomnej podobe. Doc. Bujňáková na podporu uviedla, že správa bola spracovaná veľmi dobre, nemá žiadne pripomienky a navrhla, aby členovia súdnej rady prezreli aj správy, ktoré už boli prerokované a stanovili pravidlá, čo všetko by mali správy obsahovať. JUDr. Hudák sa spýtal, či JUDr. Turza považuje prijaté opatrenia za dostatočné. JUDr. Turza odpovedal, že boli stanovené lehoty, ktoré ešte plynú a prijaté opatrenia považuje za dostatočné.

Návrh uznesenia: Súdna rada berie na vedomie správu Krajského súdu v Žiline z revízie vykonanej na Okresnom súde Ružomberok, bez pripomienok.

Hlasovanie
Za: 15
Proti: 0
Zdržali sa: 0

Uznesenie č. 536
Súdna rada berie na vedomie správu Krajského súdu v Žiline z revízie vykonanej na Okresnom súde Ružomberok, bez pripomienok.

8.	Prerokovanie správy Krajského súdu v Prešove z revízie vykonanej na Okresnom súde Humenné (1 Ksr 146/09)

Na prerokovanie tohto bodu programu boli prizvaní JUDr. Rešatková, vedúca revízneho oddelenia Krajského súdu v Prešove a JUDr. Koščo, predseda Okresného súdu Humenné.
Vedúca revízneho oddelenia JUDr. Rešatková uviedla, že zotrváva v celom rozsahu na revíznej správe ktorú vypracovali, i na opatreniach, ktoré okresnému súdu odporučili.
JUDr. Koščo oznámil, že sú spokojní s revíziou, ktorá poukázala na nedostatky, ktoré na súde sú. Ďalej oznámil, že čo sa dalo odstrániť a čo im finančné prostriedky umožnili, bolo okresným súdom odstránené.

Návrh uznesenia: Súdna rada berie na vedomie správu Krajského súdu v Prešove z revízie vykonanej na Okresnom súde Humenné, bez pripomienok.

Hlasovanie
Za: 15
Proti: 0
Zdržali sa: 0

Uznesenie č. 537
Súdna rada berie na vedomie správu Krajského súdu v Prešove z revízie vykonanej na Okresnom súde Humenné, bez pripomienok.

9.	Prerokovanie návrhu sudcu Okresného súdu Veľký Krtíš JUDr. Milana Ružičku na zrušenie rozhodnutia podpredsedu vlády a ministra spravodlivosti Slovenskej republiky o dočasnom pozastavení výkonu funkcie sudcu (1 Ksr 127/09)

Podpredsedníčka Súdnej rady SR uviedla, že JUDr. Milan Ružička podal návrh na zrušenie rozhodnutia ministra spravodlivosti.

JUDr. Ružička bol prizvaný na zasadnutie súdnej rady a podpredsedníčka súdnej rady mu dala možnosť, aby prezentoval svoje dôvody na zrušenie rozhodnutia ministra. JUDr. Ružička požiadal členov súdnej rady, aby zvážili otázku primeranosti rozhodnutia minitra vzhľadom na okolnosti prípadu. Konštatoval, že nikomu nevznikla ujma a ani účastníci sa nesťažovali. Prosí, aby bola zohľadnená i okolnosť, za 25 rokov výkonu funkcie nikdy na neho nebola podaná dôvodná sťažnosť, dokonca ani napomenutý, rozsudky písal vždy v lehote. JUDr. Novák sa spýtal, či bolo dané podanie na súd (námietky) v tejto záležitosti. JUDr. Ružička oznámil, že námietky boli zažurnalizované v roku 2006.

JUDr. Novák uviedol, že pozná JUDr. Ružičku dlhé roky, ide o svedomitého a dobrého sudcu bez problémov, možno s odlišnými názormi. Považuje opatrenie ministra spravodlivosti za neprimerané a prikláňa sa k tomu, že by malo byť zrušené.

Návrh uznesenia: Súdna rada SR zrušuje rozhodnutie ministra spravodlivosti Slovenskej republiky o dočasnom pozastavení výkonu funkcie sudcu Okresného súdu Veľký Krtíš, JUDr. Milana Ružičku.

Hlasovanie o návrhu uznesenia:
Za: 2
Proti: 5
Zdržali sa: 7

Uznesenie č.  538
Súdna rada SR konštatuje, že návrh na zrušenie rozhodnutie ministra spravodlivosti Slovenskej republiky o dočasnom pozastavení výkonu funkcie JUDr. Milana Ružičku, sudcu Okresného súdu Veľký Krtíš, nezískal dostatočný počet hlasov.

10.	Voľby sudcov disciplinárneho súdu (55/09)

	Členom súdnej rady SR boli rozdané hlasovacie lístky a podpredsedníčka súdnej rady požiadala členov, aby volili jedného z náhradníkov navrhnutých sudcovskými radami, dvoch z kandidátov navrhnutých ministrom spravodlivosti a jedného z kandidátov navrhnutých národnou radou.
	Po ukončení hlasovania predseda volebnej komisie predniesol výsledky hlasovania:
Z kandidátov navrhnutých Ministerstvom spravodlivosti SR (JUDr. Tatiana Biedniková, JUDr. Marián Jarábek, JUDr. Daniel Miženko, JUDr. Emília Guľová), boli členmi súdnej rady zvolení za sudcov disciplinárneho súdu: JUDr. Marián Jarábek, sudca Krajského súdu v Trnave s počtom hlasov 13 za a JUDr. Tatiana Biedniková, sudkyňa Krajského súdu v Trnave, s počtom hlasov 12 za.
	Z kandidátov navrhnutých Národnou radou SR (JUDr. Ľubomír Hrežďovič, JUDr. Štefan Abelovský, JUDr. Jana Burešová), bola členmi súdnej rady zvolená za sudcu disciplinárneho súdu JUDr. Jana Burešová, sudkyňa Krajského súdu v Prešove s počtom hlasov 15 za.
Z náhradníkov navrhnutých sudcovskými radami (JUDr. Janka Mičková, JUDr. Roman Rizman, Mgr. Milo Kolek, JUDr. Viera Guregová, JUDr. Jarmila Badíková, JUDr. Ivica Bittnerová, JUDr. Boris Minks, JUDr. Zita Matysová, Mgr. Peter Melicher, JUDr. Mária Képessyová, Mgr. Vladimír Zimányi, JUDr. Jana Cigárová, JUDr. Miroslava Janečková) bol členmi súdnej rady zvolený za náhradníka za sudcu disciplinárneho súdu Mgr. Peter Melicher, sudca Krajského súdu v Trenčíne, s počtom hlasov 13 za.

Uznesenie č.  539
Súdna rada SR volí sudcov Disciplinárneho súdu Slovenskej republiky:
JUDr. Marián Jarábek, sudca Krajského súdu v Trnave,
JUDr. Tatiana Biedniková, sudkyňa Krajského súdu v Trnave,
JUDr. Jana Burešová, sudkyňa Krajského súdu v Prešove,
	a náhradníka za sudcov Disciplinárního súdu Slovenskej republiky
Mgr. Peter Melicher, sudca Krajského súdu v Trenčíne.

Podpredsedníčka Súdnej rady SR vzhľadom na uskutočnené voľby sudcov disciplinárneho súdu navrhla schváliť dodatok k rozvrhu práce disciplinárneho súdu.

Za: 14
Proti: 0
Zdržali sa: 0

Uznesenie č.  540
Súdna rada SR schvaľuje dodatok č. 2 k rozvrhu práce Disciplinárneho súdu Slovenskej republiky.

11.	Prerokovanie návrhu  podpredsedu vlády a ministra spravodlivosti Slovenskej republiky na vymenovanie Mgr. Kataríny Katkovej do funkcie sudcu s pridelením na Okresný súd Lučenec a JUDr. Slavomíra Ivaneckého s pridelením na Okresný súd Bardejov (1 Ksr 166/09)

Podpredsedníčka súdnej rady dala prítomným kandidátom možnosť, aby sa jednotlivo prezentovali:
	Mgr. Katarína Katková – byť sudcom pre ňu znamená poslanie, na ktoré sa roky pripravovala. Pre justíciu by chcela pracovať, pretože prešla 13 ročnou praxou a iné miesto si ani nevie predstaviť. Funkciu bude zastávať s úctou a zodpovedne. 
	JUDr. Burger sa spýtal kandidátky, na ktorom úseku by chcela pracovať. Kandidátka odpovedala, že na občianskoprávnom. JUDr. Hudák sa spýtal, či kandidátka plánuje denne dochádzať do Lučenca. Kandidátka uviedla, že zatiaľ áno a neskôr si tam plánuje kúpiť byt. 

	JUDr. Ivanecký – pôsobí na OS Prešov 5 rokov ako vyšší súdny úradník. Absolvoval obchodný, občiansky i trestný úsek. Prácu sudcu považuje za jedinečnú. JUDr. Hudák sa kandidáta spýtal, ako vyrieši situáciu s trvalým pobytom v Košiciach a miestom výkonu práce v Bardejove. Kandidát uviedol, že vyrieši a nebude žiadať o preloženie.
JUDr. Burger konštatoval, že kandidát uspel ako najlepší uchádzač na výberovom konaní.

Po uskutočnení tajného hlasovania predseda volebnej komisie predniesol výsledky hlasovania: 

JUDr. Katková
Za: 14
Proti: 0
Zdržal sa: 1

JUDr. Ivanecký
Za: 15
Proti: 0
Zdržal sa: 0

Uznesenie č.  541
	Súdna rada SR schvaľuje kandidátov na vymenovanie do funkcií sudcov s pridelením na konkrétny súd: Mgr. Katarínu Katkovú s pridelením na Okresný súd Lučenec a JUDr. Slavomíra Ivaneckého s pridelením na Okresný súd Bardejov.

12.	Prerokovanie návrhu  podpredsedu vlády a ministra spravodlivosti Slovenskej republiky na vymenovanie JUDr. Andreja Matušovica do funkcie sudcu s pridelením na Okresný súd Levice (1 Ksr 167/09)

	JUDr. Matušovic – jeho kroky od nástupu na fakultu smerovali k justícii, teraz pracuje na OS Levice. Teší sa na prácu sudcu.
	JUDr. Hudák sa spýtal, ako si kandidát vyrieši bývanie, resp. dochádzanie do Levíc. Kandidát odpovedal, že to už má vyriešené. 

Po uskutočnení tajného hlasovania predseda volebnej komisie predniesol výsledky hlasovania: 
JUDr. Matušovic
Za: 15
Proti: 0
Zdržal sa: 0

Uznesenie č.  542
	Súdna rada SR schvaľuje kandidáta na vymenovanie do funkcie sudcu s pridelením na konkrétny súd: JUDr. Andreja Matušovica s pridelením na Okresný súd Levice.

13.	Prerokovanie návrhu predsedu Krajského súdu v Banskej Bystrici na dočasné pridelenie JUDr. Štefana Nováka, sudcu Okresného súdu Banská Bystrica na výkon funkcie sudcu na Krajský súd v Banskej Bystrici (1 Ksr 158/09)

Podpredsedníčka súdnej rady uviedla, že dočasné pridelenie má trvať od 11.5.2009 do 31.12.2009.
JUDr. Bohumil Novák uviedol, že JUDr. Štefan Novák, sudca OS BB nie je jeho príbuzný, ide len o menovca a navrhol podporiť toto dočasné pridelenie.
Podpredsedníčka súdnej rady dala hlasovať o návrhu na dočasne pridelenie:

Hlasovanie :
Za: 14
Proti: 0
Zdržali sa: 0

Uznesenie č.  543
Súdna rada SR dočasne prideľuje JUDr. Štefana Nováka, sudcu Okresného súdu Banská Bystrica, na výkon funkcie sudcu na Krajský súd v Banskej Bystrici, od 11.5.2009 do 31.12.2009.

14.	Prerokovanie návrhu podpredsedníčky Súdnej rady Slovenskej republiky na dočasné pridelenie JUDr. Ľubomíra Bušíka, sudcu Krajského súdu v Banskej Bystrici na výkon funkcie predsedu Okresného súdu Banská Bystrica (1 Ksr 160/09)

JUDr. Petríková oznámila členom súdnej rady, že minister spravodlivosti SR vymenoval do funkcie predsedu OS BB JUDr. Ľubomíra Bušíka. Súdna rada v takomto prípade dočasne prideľuje príslušného sudcu na výkon funkcie predsedu súdu. Preto podpredsedníčka súdnej rady predložila návrh na dočasné pridelenie sudcu JUDr. Ľubomíra Bušíka.

Hlasovanie :
Za: 15
Proti: 0 
Zdržali sa: 0

Uznesenie č.  544
Dočasne prideľuje JUDr. Ľubomíra Bušíka, sudcu Krajského súdu v Banskej Bystrici na výkon funkcie predsedu Okresného súdu Banská Bystrica, od 1.5.2009.

15.	 Prerokovanie žiadosti predsedu Krajského súdu v Nitre o člena do výberovej komisie na výberové konanie na obsadenie  voľného miesta sudcu pre Okresný súd Levice (1 Ksr 165/09)

Výberové konanie sa uskutoční v dňoch 1.-3. júna 2009 na Krajskom súde v Nitre. Za člena do výberovej komisie bola v diskusii navrhnutá JUDr. Mária Usačevová.

Hlasovanie o JUDr. Márii Usačevovej
Za: 14
Proti: 0
Zdržali sa: 1

Uznesenie č.  545
Súdna rada schvaľuje člena do výberovej komisie na výberové konanie na obsadenie voľného miesta sudcu pre Okresný súd Levice, JUDr. Máriu Usačevovú.

16.	Prerokovanie Informácie o výpise zo zápisnice rokovania Sudcovskej rady pri Najvyššom súde SR -Výzva na uskutočnenie volieb predsedu Najvyššieho súdu Slovenskej republiky  (1 Ksr 161/09)

Podpredsedníčka súdnej rady oboznámila prítomných členov s listom JUDr. Maguru, predsedom Sudcovskej rady NS SR, ktorým zaslal podpredsedníčke súdnej rady výpis zo zápisnice rokovania Sudcovskej rady NS SR, v ktorom Sudcovská rada NS SR vyzýva členov súdnej rady, aby bezodkladne uskutočnili voľby predsedu NS SR. 
Podpredsedníčka súdnej rady oznámila, že voľby na predsedu NS SR vyhlásila bezodkladne po obdržaní správy z NKÚ o vykonaní kontroly týkajúcej sa hospodárenia s finančnými prostriedkami na NS SR. Voľby boli podpredsedníčkou súdnej rady zvolané na 30.4.2009, avšak kandidát JUDr. Karabín sa ospravedlnil z dôvodu čerpania dovolenky v zahraničí a požiadal o uskutočnenie volieb po termíne 5.5.2009.
JUDr. Usačevová navrhla odpovedať sudcovskej rade, že ich urgencia je nenáležitá. 
JUDr. Sopoliga navrhol zobrať výpis zo zápisnice na vedomie a oznámiť im, že je to bezpredmetné. JUDr. Petríková navrhla zostaviť komisiu, ktorá navrhne text uznesenia. Do komisie navrhla JUDr. Molnára, Doc. Bujňákovú, JUDr. Usačevovú. 

Hlasovanie :
Za: 11
Proti: 0
Zdržali sa: 3

Ustanovená komisia po krátkej prestávke prečítala návrh uznesenia:
Súdna rada SR reagujúc na výpis zo zápisnice z rokovania Sudcovskej rady pri Najvyššom súde SR konaného dňa 20. apríla 2009 prijíma nasledovné uznesenie:
Súdna rada SR považuje uznesenie Sudcovskej rady pri Najvyššom súde SR č. 17/2009 za bezpredmetné z nasledovných dôvodov:
Súdna rada SR uznesením č. 356/2008 zo dňa 30. septembra 2008 odročila volebné zasadnutie do dňa obdržania správy od štatutárneho zástupcu Najvyššieho kontrolného úradu o podaní informácií o hospodárení s finančnými prostriedkami Najvyššieho súdu SR. Dňom obdržania protokolu o vykonaní kontroly NKÚ na Najvyššom súde SR, Súdna rada SR oznámila termín konania volebného zasadnutia na 30.4.2009 kandidátovi na funkciu predsedu Najvyššieho súdu SR, ako aj všetkým členom súdnej rady. Kandidát osobne prevzal oznámenie o termíne konania voľby a zároveň požiadal z osobných dôvodov o zmenu termínu volebného zasadnutia, čomu súdna rada vyhovela a volebné zasadnutie sa uskutoční dňa 6. mája 2009 o 10:00 hod. v pojednávacej miestnosti Najvyššieho súdu SR na prízemí.

Hlasovanie :
Za: 12
Proti: 0
Zdržali sa: 1

Uznesenie č.  546
Súdna rada SR považuje uznesenie Sudcovskej rady pri Najvyššom súde SR č. 17/2009 za bezpredmetné z nasledovných dôvodov:
Súdna rada SR uznesením č. 356/2008 zo dňa 30. septembra 2008 odročila volebné zasadnutie do dňa obdržania správy od štatutárneho zástupcu Najvyššieho kontrolného úradu o podaní informácií o hospodárení s finančnými prostriedkami Najvyššieho súdu SR. Dňom obdržania protokolu o vykonaní kontroly NKÚ na Najvyššom súde SR, Súdna rada SR oznámila termín konania volebného zasadnutia na 30.4.2009 kandidátovi na funkciu predsedu Najvyššieho súdu SR, ako aj všetkým členom súdnej rady. Kandidát osobne prevzal oznámenie o termíne konania voľby a zároveň požiadal z osobných dôvodov o zmenu termínu volebného zasadnutia, čomu súdna rada vyhovela a volebné zasadnutie sa uskutoční dňa 6. mája 2009 o 10:00 hod. v pojednávacej miestnosti Najvyššieho súdu SR na prízemí.

Najbližšie zasadnutie súdnej rady – volebné zasadnutie sa bude konať dňa 6. mája 2009 o 10:00 hod. v pojednávacej miestnosti P 1 Najvyššieho súdu SR.

Zapísala:	Overil:
Jana Filipková		JUDr. Richard Molnár